b'\n_START_ARTICLE_\nFaradayev paradoks\n_START_PARAGRAPH_\nFaradayev paradoks je pojav, ko nekateri poskusi s homopolarnim generatorjem dajo rezultate, ki so v nasprotju s Faradayevim zakonom magnetne indukcije Ui = -d\xce\xa6/dt. Po tem zakonu se ne bi smela pojaviti inducirana napetost v nobenem od navedenih poskusov, vendar se, paradoksalno, vseeno pojavi._NEWLINE_To nakazuje, da Faradayev zakon o\xc4\x8ditno ni splo\xc5\xa1no uporaben in vpra\xc5\xa1anje je, ali je to sploh zakon s fizikalnim ozadjem.\n_START_SECTION_\nNaprava\n_START_PARAGRAPH_\nNaprava je sestavljena iz trajnega magneta na samostojni osi, prevodnega diska prav tako na samostojni osi in mirujo\xc4\x8dega galvanometra z \xc5\xbeico z drsnikoma na konceh. Osi magneta in diska sovpadata in magnetno polje cilindri\xc4\x8dnega magneta je osno simetri\xc4\x8dno. Tokokrog sestoji iz prevodnega diska in mirujo\xc4\x8dega galvanometra z \xc5\xbeicama, ki sta z drsnikoma priklju\xc4\x8deni na eni strani na os, na drugi pa na rob diska.'